stanford-oval/wikipedia huggingface dataset:
การค้าประเวณี
ผลสืบเนื่องต่อสังคม > โทษ

หญิงนครโสเภณีเป็นสิ่งที่ให้โทษอย่างมาก ประการแรก คือ ทำให้มีสถานค้าประเวณีคอยรับซื้อเด็กหญิงมาบังคับเป็นโสเภณี ซึ่งเป็นปัญหาเรื้อรังและดาษดื่นอยู่เวลานี้ ทำให้มีคดีฉุดคร่าล่อลวงหญิงมาขายตามสถานดังกล่าว และทำให้มีบุคคลประเภทแมงดาเป็นกาฝากของสังคม รวมตลอดทั้งนักเลงคอยก่อความไม่สงบทำผิดกฎหมายอยู่เสมอ
ประการต่อมา คือ ทางด้านตัวหญิงนครโสเภณีเองก็มักจะจุ้นจ้าน เตร็ดเตร่หาลูกค้า เป็นตัวอย่างที่ไม่ได้แก่กุลสตรีทั้งหลาย หญิงพวกนี้แม้จะเลิกอาชีพโสเภณีมามีครอบครัวก็ไม่สามารถจะเป็นแม่บ้านแม่เรือนที่ดีได้ และยังเป็นแม่พิมพ์ที่เลวของลูกต่อไปด้วย
ประการสำคัญ คือ การแพร่เชื้อกามโรคซึ่งเป็นปัญหาใหญ่ที่ทุกสังคมปราบกันไม่รู้จักจบสิ้น ตราบเท่าที่ยังมีหญิงนครโสเภณีอยู่ในสังคม ผลตามมาก็คือนอกจากจะทำให้ประชากรเป็นกามโรคซึ่งจะต้องใช้จ่ายเงินในการเยียวยารักษามากมายแล้ว ยังทำให้เด็กที่เกิดจากพ่อแม่ที่เป็นกามโรคเป็นเด็กไม่แข็งแรง บางรายแขนด้วน ตาบอด ตาเหล่ หรือปากแหว่ง ซึ่งก็เป็นผลมาจากเชื้อกามโรคเป็นส่วนใหญ่ หาใช่เคราะห์กรรมบันดาลไม่ เมื่อเป็นเช่นนี้ ประชากรของประเทศก็ขาดด้อยคุณภาพ
ปัญหาที่ตามมาอีกประการหนึ่ง คือ การทำแท้งและลูกกำพร้า ด้วยเหตุที่ว่าหญิงพวกนี้คิดแต่จะหาเงิน ไม่มีความปรารถนาจะได้บุตร เมื่อเกิดมีครรภ์ขึ้นมาก็หาทางทำแท้ง ซึ่งเป็นอันตรายต่อตัวหญิงนั้นเอง กับทั้งยังเป็นการผิดกฎหมายและศีลธรรมด้วย รายที่ไม่ทำแท้งหรือทำแท้งไม่สำเร็จ เด็กก็เกิดมา ทำให้มีคดีฆาตกรรมเด็กและคดีทอดทิ้งเด็ก เป็นภาระแก่สังคมที่ต้องรับเด็กเหล่านี้มาเลี้ยงเป็นเด็กกำพร้าเป็นจำนวนหลายร้อยหลายพัน และเด็กเหล่านี้จะเติบใหญ่ขึ้นมาด้วยร่างกายและมันสมองที่มีคุณภาพนั้นยากที่จะหวังได้
ราชบัณฑิตยสถานแห่งประเทศไทยจึง "...สรุปว่า หญิงโสเภณีมีส่วนดีน้อย แต่ส่วนเสียมาก"
เพราะเหตุดังกล่าว สังคมทุกประเทศจึงมีความรังเกียจสถาบันโสเภณี และมีความปรารถนาจะขจัดสถาบันอันเสื่อมโทรมนี้ไปให้พ้นจากสังคมของตน เช่น ประเทศฝรั่งเศสเคยออกกฎหมายปิดโรงโสเภณี ประเทศอังกฤษก็เคยออกกฎหมายเอาโทษหนักแก่ผู้ที่ประพฤติตนเป็นโสเภณี แต่ก็ไม่สามารถกำจัดโสเภณีออกไปจากสังคมของตนได้ เข้าทำนอง "ยิ่งห้ามยิ่งยุ" เพราะไม่ปรากฏว่าจำนวนหญิงโสเภณีลดลงเลย แต่กลับพบว่ามีหญิงโสเภณีเถื่อนเกลื่อนกล่นเต็มเมืองไปหมด เป็นผลทำให้ควบคุมยากมากขึ้นไปอีก
เมื่อไม่อาจกำจัดหญิงนครโสเภณีโดยวิธีเด็ดขาดดังกล่าวแล้ว หลายประเทศจึงหันมาให้วิธีประนีประนอมหรือปราบปรามด้วยอุบาย เช่น เอาผิดแก่ผู้มีการกระทำอันเป็นโสเภณี ชายแมงดา หรือผู้ชักจูงหญิงมาเป็นโสเภณี ในขณะเดียวกันก็ให้การศึกษาเรื่องเพศสัมพันธ์แก่ประชาชน หาทางลดความรู้สึกทางเพศให้แก่ประชาชนด้วยการส่งเสริมให้เล่นกีฬา ออกกำลังกาย เป็นต้น
โสเภณีในสังคมสัตว์

มีปรากฏในงานวิจัยว่าในสังคมสัตว์ก็มีการแลกเปลี่ยนโดยสัตว์เพศเมียอาจเสนอการตอบแทนเป็นพิเศษกับสัตว์เพศผู้ที่ให้บริการบางอย่างกับเพศเมียก่อนหน้าการผสมพันธุ์
สื่อที่นิยม

ในละคร กรงกรรม ได้สร้างเนื้อเรื่องละครเกี่ยวข้องกับโสเภณี
ในเกมชุด Grand Theft Auto ตั้งแต่ภาคแซนแอนเดรียส์เป็นต้นมา มีระบบที่ผู้เล่นสามารถซื้อบริการโสเภณีในเกมได้
ตำนานแทงข้างหลัง

ภาพประกอบจากไปรษณียบัตรออสเตรีย ค.ศ. 1919 เป็นภาพล้อยิวกำลังแทงทหารเยอรมันทางด้านหลังด้วยมีด การยอมจำนนถูกกล่าวโทษแก่ประชาชนที่ไม่รักชาติ พวกสังคมนิยม พวกบอลเชวิค สาธารณรัฐไวมาร์ และโดยเฉพาะอย่างยิ่ง ยิว
การ์ตูนการเมืองเยอรมันฝ่ายขวา ค.ศ. 1924 เป็นภาพฟีลิพ ไชเดมันน์ (Philipp Scheidemann) นักการเมืองสังคมประชาธิปไตย ผู้ประกาศสาธารณรัฐไวมาร์และเป็นนายกรัฐมนตรีไวมาร์คนที่สอง และมัททิอัส แอร์ซแบร์เกอร์ (Matthias Erzberger) นักการเมืองต่อต้านสงครามจากพรรคกลาง ผู้ลงนามการสงบศึกกับฝ่ายสัมพันธมิตร กำลังแทงกองทัพเยอรมันจากข้างหลัง
ตำนานแทงข้างหลัง (เยอรมัน: Dolchstoßlegendeไฟล์:De-Dolchstoßlegende.ogg, อังกฤษ: stab-in-the-back myth) เป็นแนวคิดที่เชื่อถือกันอย่างกว้างขวางในแวดวงฝ่ายขวาในเยอรมนีหลัง ค.ศ. 1918 ว่ากองทัพเยอรมันมิได้แพ้สงครามโลกครั้งที่หนึ่ง หากแต่ถูกทรยศหักหลังโดยพลเรือนหลังแนวหน้า โดยเฉพาะอย่างยิ่ง พวกนิยมสาธารณรัฐที่ล้มล้างจักรวรรดิเยอรมันและราชวงศ์โฮเอ็นโซลเลิร์นโดยผู้สนับสนุนประณามผู้นำรัฐบาลเยอรมันที่ลงนามการสงบศึกเมื่อวันที่ 11 พฤศจิกายน ค.ศ. 1918 ว่า "อาชญากรพฤศจิกายน"
เมื่อพรรคนาซีเถลิงอำนาจใน ค.ศ. 1933 พรรคได้จัดให้ตำนานดังกล่าวเป็นส่วนสำคัญของประวัติศาสตร์อย่างเป็นทางการช่วงคริสต์ทศวรรษ 1920 โดยบรรยายสาธารณรัฐไวมาร์ว่าเป็นผลงานของ "อาชญากรพฤศจิกายน" ผู้ใช้การแทงข้างหลังเพื่อยึดอำนาจขณะที่ทรยศประเทศชาติ โฆษณาชวนเชื่อนาซีอธิบายไวมาร์ว่าเป็น "หล่มการฉ้อราษฎร์บังหลวง ความเสื่อม การลดเกียรติประเทศชาติ การเบียดเบียน 'ผู้ต่อต้านของชาติ' ที่ซื่อสัตย์อย่างไร้ความปรานี — สิบสี่ปีของการปกครองโดยยิว พวกนิยมมากซิสต์ และ 'บอลเชวิคทางวัฒนธรรม' ผู้ซึ่งถูกกวาดล้างโดยขบวนการชาติสังคมนิยม นำโดย อดอล์ฟ ฮิตเลอร์ และชัยชนะของ 'การปฏิวัติแห่งชาติ' ใน ค.ศ. 1933 ในที่สุด"
นักวิชาการทั้งในและนอกประเทศเยอรมนีปฏิเสธแนวคิดดังกล่าวอย่างเป็นเอกฉันท์ โดยชี้ว่า กองทัพเยอรมันขาดกองหนุนและกำลังถูกเอาชนะในปลาย ค.ศ. 1918
แนวคิด

แก่นของตำนานแทงข้างหลังถูกกล่าวถึงอย่างชัดเจนที่สุดโดย พลเอกเอริช ลูเดินดอร์ฟ หนึ่งในสองผู้บัญชาการระดับสูงสุดของเยอรมนี เมื่อปี 1919 เขาประณามรัฐบาลเบอร์ลินและประชากรพลเรือนแก่การสงบศึก/ยอมจำนนในเดือนพฤศจิกายน ค.ศ. 1918 โดยพูดว่า ทั้งสองต่างล้มเหลวที่จะสนับสนุนเขา ทำให้เขาผิดหวัง และได้พิสูจน์ตนเองแล้วว่า ไม่คู่ควรกับประเพณีของชาตินักรบ เขาทำให้ระบบคำศัพท์ดอลช์สทอสส์ (Dolchstoß terminology) แพร่หลาย และกลายเป็นผู้นำฝ่ายขวาที่โดดเด่นในคริสต์ทศวรรษ 1920
ปฏิกิริยาของประชาชนเยอรมันต่อสนธิสัญญาแวร์ซาย ค.ศ. 1919 นั้นเป็นการคัดค้านอย่างสูง ด้วยผลแห่งสนธิสัญญาฯ ดินแดนของเยอรมนีถูกตัดไปราว 13% เชื้อชาติเยอรมันหลายล้านคนอยู่ถูกต่างชาติปกครอง, แม้พวกเขาจะเป็นคนส่วนใหญ่ในพื้นที่เหล่านี้จำนวนมาก, ไรน์ลันท์ถูกทำให้ปลอดทหาร และทหารสัมพันธมิตรยึดครองในหลายพื้นที่ นอกจากนี้ ยังบังคับให้จ่ายค่าปฏิกรรมสงครามมหาศาลภายในเวลา 70 ปี แม้จะยุติลงใน ค.ศ. 1931 (ก่อนจะกลับมาจ่ายอีกหลังสงครามโลกครั้งที่สอง) ส่วนสำคัญที่สุดของสนธิสัญญาที่เกี่ยวข้องกับตำนานแทงข้างหลัง คือ "อนุประโยคความรับผิดในอาชญากรรมสงคราม" ซึ่งบังคับให้เยอรมนียอมรับความรับผิดชอบแก่ความเป็นปรปักษ์ทั้งหมด
แนวคิด > ปฏิกิริยาหลังสงครามและผลกระทบ

พวกอนุรักษนิยม ชาตินิยม และอดีตผู้นำทางทหารเริ่มพูดวิจารณ์เกี่ยวกับสันติภาพกับนักการเมืองไวมาร์ พวกสังคมนิยม พวกคอมมิวนิสต์ ยิว และบางครั้งรวมถึงคาทอลิก ซึ่งถูกมองว่ามีพิรุธเกี่ยวกับการทึกทักเอาเองว่าตนมีความจงรักภักดีต่อชาติเป็นพิเศษ มีการอ้างว่าพวกเขาไม่ได้สนับสนุนสงครามและมีส่วนขายชาติเยอรมนีให้ข้าศึก อาชญากรพฤศจิกายนเหล่านี้ หรือผู้ที่ราวกับได้ประโยชน์จากสาธารณรัฐไวมาร์ที่เพิ่งก่อตั้งใหม่ ถูกมองว่า "แทงพวกเขาจากข้างหลัง" ที่แนวหน้า ไม่ว่าจะโดยการวิจารณ์ชาตินิยมเยอรมัน ยุยงความไม่สงบและการนัดหยุดงานในอุตสาหกรรมทหารที่สำคัญหรือการค้ากำไรเกินควร ที่สำคัญ การกล่าวหามีว่า คนเหล่านี้กบฏต่ออุดมการณ์ร่วมที่ "กุศลและชอบธรรม" ทฤษฎีเหล่านี้ได้รับการยอมรับจากข้อเท็จจริงที่ว่า เมื่อเยอรมนียอมจำนนในเดือนพฤศจิกายน ค.ศ. 1918 กองทัพเยอรมันยังอยู่ในดินแดนฝรั่งเศสและเบลเยียม เบอร์ลินยังอยู่ห่างจากแนวรบที่ใกล้ที่สุด 450 ไมล์ และกองทัพเยอรมันถอนตัวจากสมรภูมิอย่างเป็นระเบียบดีอยู่
กองทัพสัมพันธมิตรได้รับเสบียงจากสหรัฐอเมริกาอย่างพอเพียง ซึ่งยังมีกองทัพใหม่ที่พร้อมทำการรบ แต่สหราชอาณาจักรและฝรั่งเศสนั้นกรำศึกเกินกว่าจะพิจารณาการรุกรานเยอรมนีโดยมีผลกระทบตามมาที่ไม่ทราบ บนแนวรบด้านตะวันตก ไม่มีกองทัพสัมพันธมิตรทัพใดเจาะผ่านพรมแดนเยอรมนีด้านตะวันตก และบนแนวรบด้านตะวันออก เยอรมนีชนะสงครามต่อรัสเซียแล้ว ซึ่งยุติลงด้วยสนธิสัญญาเบรสท์-ลีตอฟสก์ ทางตะวันตก เยอรมนีเกือบชนะสงครามด้วยการรุกฤดูใบไม้ผลิ ความล้มเหลวของการรุกถูกประณามว่าเป็นเพราะการนัดหยุดงานในอุตสาหกรรมอาวุธในช่วงเวลาวิกฤตของการรุก อันเป็นที่มาของตำนานแทงข้างหลัง ทิ้งให้ทหารขาดเสบียงยุทธภัณฑ์ที่เพียงพอ การนัดหยุดงานดังกล่าวถูกมองว่าถูกยุยงจากกลุ่มทรยศ การนัดหยุดงานดังกล่าวมองข้ามฐานะทางยุทธศาสตร์ของเยอรมนีและละเลยว่า ความพยายามของปัจเจกบุคคลที่ถูกลดความสำคัญทางใดทางหนึ่งบนแนวรบอย่างไร เพราะคู่สงครามกำลังสู้รบกับอยู่ในสงครามรูปแบบใหม่ การปรับให้สงครามเป็นอุตสาหกรรมได้ลดลักษณะความเป็นมนุษย์ของกระบวนการ และทำให้ความพ่ายแพ้รูปแบบใหม่เป็นไปได้ ซึ่งชาวเยอรมันประสบ เมื่อสงครามเบ็ดเสร็จกำเนิดขึ้น
สภาพทางยุทธศาสตร์ของเยอรมนีที่อ่อนแอถูกทำให้ทรุดหนักลงด้วยความพ่ายแพ้อย่างรวดเร็วของประเทศฝ่ายมหาอำนาจกลางอื่น ๆ ในปลาย ค.ศ. 1918 หลังจากชัยชนะของฝ่ายสัมพันธมิตรบนแนวรบมาเซโดเนียและอิตาลี บัลแกเรียเป็นประเทศแรกที่ลงนามการสงบศึกเมื่อวันที่ 29 กันยายน ค.ศ. 1918 วันที่ 30 ตุลาคม จักรวรรดิออตโตมันยอมจำนนที่มูดรอส วันที่ 3 พฤศจิกายน ออสเตรีย-ฮังการีส่งธงสงบศึกเพื่อขอการสงบศึก เงื่อนไข ซึ่งจัดเตรียมโดยโทรเลขกับทางการสัมพันธมิตรในกรุงปารีส ถูกสื่อสารไปยังผู้บัญชาการออสเตรียและมีการตอบรับ การสงบศึกกับออสเตรีย-ฮังการีมีการลงนามในวิลลาจิอุสติ ใกล้กับปาดัว ในวันเดียวกันนั้น ออสเตรียและฮังการีลงนามการสงบศึกแยกกันหลังการล้มล้างราชวงศ์ฮาพส์บวร์ค
อย่างไรก็ดี แนวคิดของการทรยศจากในประเทศได้ตรงใจบรรดาผู้ฟัง และการอ้างจะให้พื้นฐานการสนับสนุนของสาธารณะบางส่วนแก่พรรคชาติสังคมนิยมที่กำลังกำเนิดขึ้น ภายใต้ชาตินิยมรูปแบบอัตตาธิปไตย ความรู้สึกเกลียดชังยิวทวีความรุนแรงขึ้นโดย สาธารณรัฐโซเวียตบาวาเรีย รัฐบาลคอมมิวนิสต์ที่ปกครองนครมิวนิกนานสองสัปดาห์ก่อนจะถูกปราบโดย ทหารอาสาสมัครไฟรคอร์พส์ ผู้นำสาธารณรัฐโซเวียตบาวาเรียจำนวนมากเป็นยิว ทำให้นักโฆษณาชวนเชื่อต่อต้านยิวเชื่อมโยงยิวเข้ากับคอมมิวนิสต์ (และดังนั้นจึงเป็นกบฏ)
อรรถอธิบายในสหรัฐอเมริกา

ในเดือนมิถุนายน ค.ศ. 2006 บทความซึ่งตีพิมพ์ลงในนิตยสารฮาร์เปอร์ที่เขียนโดย เควิน เบกเกอร์ ได้ขยายความแนวคิดดังกล่าว และได้นำมาปรับใช้กับการเมืองฝ่ายขวาในสหรัฐอเมริกา ว่า:
"ทุกรัฐจำเป็นจะต้องมีศัตรู และประเทศมหาอำนาจก็มักจะมีศัตรูที่โหดร้ายเป็นพิเศษ นอกเหนือจากนั้น ศัตรูดังกล่าวก็อาจถือกำเนิดขึ้นมาจากภายในรัฐนั้นเอง ด้วยเกียรติภูมิของชาตินั้นไม่อาจยอมรับการถูกทำลายโดยกำลังจากภายนอกได้ นั่นคือเหตุผลว่าทำไมแนวคิดการลอบแทงข้างหลังจึงได้กลายมาเป็นตำนานอันเก่าแก่ของลัทธิชาตินิยมอเมริกัน แม้ว่าจุดกำเนิดของแนวคิดการลอบแทงข้างหลังจะเกิดขึ้น ณ ที่ใดก็ตาม นับตั้งแต่การสิ้นสุดของสงครามโลกครั้งที่สอง มันได้กลายมาเป็นเครื่องมือของนักการเมืองฝ่ายขวาอเมริกันซึ่งได้กลับฟื้นคืนและมักจะสามารถหลีกเลี่ยงความรับผิดชอบในสิ่งที่ผิดพลาดที่เกิดขึ้นได้อย่างบ่อยครั้ง อันที่จริงแล้ว ฝ่ายขวายังได้กลั่นเอาเรื่องเล่าของการทรยศให้กลายมาเป็นหลักเกณฑ์ ซึ่งเป็นการสนับสนุนนโยบายที่เป็นที่นิยมในระยะสั้นแต่ขาดการไตร่ตรองในระยะยาว การปฏิเสธความผิดต่อการกระทำอันเป็นหายนะของตน และกล่าวโทษเหตุหายนะนั้นกับศัตรูภายในรัฐผู้ซึ่งเกลียดอเมริกานั้นมักจะเป็นการสร้างศัตรูให้เพิ่มขึ้นจากภายในซ้ำแล้วซ้ำเล่าเสมอ"
เบกเกอร์ได้กล่าวอ้างว่า ชาวอเมริกันฝ่ายขวามักจะจับประเด็นเหตุการณ์ต่าง ๆ ที่เกิดขึ้นมาพูดถึงกับแนวคิดการลอบแทงข้างหลังเสมอ โดยเหตุการณ์ที่มีการนำแนวคิดนี้มาพูดถึงล่าสุดคือสงครามอิรัก แต่แนวคิดนี้ก็โดดเด่นในช่วงที่สงครามเวียดนามจบลงเช่นกัน เมื่อมีการเผยแพร่ทางสื่อของกลุ่มเคลื่อนไหวเพื่อต่อต้านสงครามและผู้ที่เห็นอกเห็นใจกลุ่มนี้ซึ่งกล่าวว่า สหรัฐอเมริกาสูญเสียความหวังที่จะเอาชนะสงคราม
ดูเพิ่ม

อดอล์ฟ ฮิตเลอร์
ชาติสังคมนิยม
สาธารณรัฐไวมาร์
แหล่งข้อมูลอื่น

Antisemitism in Germany Post World War 1 เก็บถาวร 2008-10-03 ที่ เวย์แบ็กแมชชีน. The Florida Holocaust Museum
Die Judischen Gefallenen เก็บถาวร 2019-05-14 ที่ เวย์แบ็กแมชชีน A Roll of Honor Commemorating the 12,000 German Jews Who Died for their Fatherland in World War I.
Book review by Harold Marcuse, with 15 "stab-in-the-back" illustrations, 1918-1942
"ทหารยิว 12,000 นายเสียชีวิตในสมรภูมิเกียรติยศเพื่อปิตุภูมิ" ใบปลิวซึ่งตีพิมพ์ใน ค.ศ. 1920 โดยทหารผ่านศึกชาวเยอรมันเชื้อสายยิว ตอบโต้การกล่าวหาการขาดความรักชาติ
มีเรื่องเล่าเกี่ยวกับฟรีดริช เอเบิร์ท ขณะที่เขาดำรงตำแหน่งประธานาธิบดีสาธารณรัฐไวมาร์ชั่วคราวใน ค.ศ. 1919 ว่า เขากล่าวแก่ทหารผ่านศึกที่กลับบ้านว่า "ไม่มีข้าศึกใดพิชิตท่าน"
รัตน์ ศรีไกรวิน

| รัตน์ ศรีไกรวินม> ป.ช., ม.ว.ม. |
| --- | --- |


รัฐมนตรีว่าการกระทรวงยุติธรรม
ดำรงตำแหน่ง 11 กุมภาพันธ์ พ.ศ. 2523 – 3 มีนาคม พ.ศ. 2523
นายกรัฐมนตรี: พลเอก เกรียงศักดิ์ ชมะนันทน์
ก่อนหน้า: สุธรรม ภัทราคม
ถัดไป: ชวน หลีกภัย
 
ข้อมูลส่วนบุคคล
เกิด: 24 กันยายน พ.ศ. 2460
เสียชีวิต: 15 กันยายน พ.ศ. 2550 (89 ปี)
คู่สมรส: บุญฑริกา ศรีไกรวิน

รัตน์ ศรีไกรวิน อดีตรัฐมนตรีว่าการกระทรวงยุติธรรม ในรัฐบาลเกรียงศักดิ์ ชมะนันทน์ และอดีตรองประธานศาลฎีกา
ประวัติ

รัตน์ ศรีไกรวิน เกิดเมื่อวันที่ 24 กันยายน พ.ศ. 2460 เป็นบุตรของนายวัลลภ กับนางมลรัฐ ศรีไกรวิน มีพี่น้อง 8 คน จบการศึกษาจากคณะนิติศาสตร์ มหาวิทยาลัยธรรมศาสตร์ ด้านชีวิตครอบครัวสมรสกับนางบุณฑริกา ศรีไกรวิน
รัตน์ ศรีไกรวิน ถึงแก่อนิจกรรมในวันที่ 15 กันยายน  พ.ศ. 2550 และมีงานพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร เมื่อวันจันทร์ที่ 27 ตุลาคม พ.ศ. 2551
การทำงาน

รัตน์ ศรีไกรวิน เคยรับราชการเป็นผู้พิพากษา เป็นอธิบดีผู้พิพากษาภาค 5 และเป็นอดีตรองประธานศาลฎีกา ต่อมาในปี พ.ศ. 2520 ได้รับแต่งตั้งเป็นที่ปรึกษานายกรัฐมนตรี (พลเอก เกรียงศักดิ์ ชมะนันทน์) และเป็นสมาชิกสภานิติบัญญัติแห่งชาติ กระทั่งได้รับแต่งตั้งเป็นรัฐมนตรีว่าการกระทรวงยุติธรรม ในรัฐบาลของพลเอก เกรียงศักดิ์ ชมะนันทน์ แทนนายสุธรรม ภัทราคม ซึ่งลาออกจากตำแหน่งเมื่อวันที่ 11 กุมภาพันธ์ พ.ศ. 2523 และได้เข้าถวายสัตย์ปฏิญาณก่อนเข้ารับหน้าที่ เมื่อวันที่ 19 กุมภาพันธ์ของปีเดียวกัน ณ พระตำหนักภูพิงคราชนิเวศน์ จังหวัดเชียงใหม่ ต่อมาก็พ้นจากตำแหน่งเนื่องจากพลเอก เกรียงศักดิ์ ลาออกจากตำแหน่งนายกรัฐมนตรี เมื่อวันที่ 29 กุมภาพันธ์ พ.ศ. 2523
รัตน์ ศรีไกรวิน เป็นผู้ก่อตั้งโรงเรียนสาธิตบางนา เมื่อปี พ.ศ. 2537
ประสบการณ์

ผู้ก่อตั้งและประธานกรรมการบริษัท อโซน่า (ประเทศไทย) จำกัด
ประธานกรรมการบริหารบริษัท โรต้าแผ่นเสียง-เทป จำกัด
กรรมการธนาคารนครหลวงไทย
กรรมการธนาคารออมสิน
กรรมการองค์การโทรศัพท์แห่งประเทศไทย (ทศท.)
กรรมการการสื่อสารแห่งประเทศไทย (กสท.)
กรรมการการท่าอากาศยานแห่งประเทศไทย (ทอท.)
กรรมการธนาคารกรุงไทย จำกัด (มหาชน)
กรรมการบริษัท การบินไทย จำกัด (มหาชน)
กรรมการเอไอเอ
กรรมการสมาคมสร้างสรรค์ไทย
ผู้ก่อตั้งและนายกสมาคมสมาคมสร้างคุณค่าในประเทศไทย
กรรมการธนาคารเอเชีย
กรรมการทุนธนชาต
เครื่องราชอิสริยาภรณ์

พ.ศ. 2523 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2518 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2506 –  เหรียญจักรพรรดิมาลา (ร.จ.พ.)
เครือดุสิตธานี

สำหรับโรงแรมในเครือ ดูที่ โรงแรมดุสิตธานี
| --- | --- |

ประเภท: บริษัทมหาชน
การซื้อขาย: SET:DUSIT
อุตสาหกรรม: บริการ อสังหาริมทรัพย์
ก่อตั้ง: พ.ศ. 2491
ผู้ก่อตั้ง: ท่านผู้หญิงชนัตถ์ ปิยะอุย
สำนักงานใหญ่: 319 อาคารจัตุรัสจามจุรี ชั้น 29 ถนนพญาไท แขวงปทุมวัน เขตปทุมวัน กรุงเทพมหานคร ประเทศไทย
บุคลากรหลัก: นาย อาสา สารสิน ประธานกรรมการ ชนินทธ์ โทณวณิก ประธานคณะกรรมการบริหารและรองประธานกรรมการ นาง ศุภจี สุธรรมพันธุ์ ประธานเจ้าหน้าที่บริหารกลุ่ม
ผลิตภัณฑ์: โรงแรม สถานศึกษา ห้างสรรพสินค้า
รายได้: 3,050.63 ล้านบาท   (ข้อมูลปี 2552)
รายได้สุทธิ: -107.97 ล้านบาท   (ข้อมูลปี 2552)
เว็บไซต์: www.dusit.com/
บริษัท ดุสิตธานี จำกัด (มหาชน)  (Dusit Thani Public Company Limited ; Symbol : DUSIT) หรือ เครือดุสิตธานี (Dusit Thani Group) เป็นเครือข่ายที่ให้บริการที่พักอาศัยประเภทโรงแรม และรีสอร์ท ตามจังหวัดและเมืองท่องเที่ยวต่าง ๆ ในประเทศไทย และต่างประเทศ โดยเฉพาะโรงแรมดุสิตธานี กรุงเทพฯ (ปัจจุบันคือ ดุสิต เซ็นทรัล พาร์ค) และยังเป็น 1 ใน 5 บริษัทจดทะเบียนที่เริ่มจดทะเบียนซื้อขายหลักทรัพย์ตั้งแต่วันเปิดทำการวันแรกของตลาดหลักทรัพย์แห่งประเทศไทย และยังคงมีการซื้อขายอยู่ในปัจจุบัน
ในวันที่ 15 มกราคม พ.ศ. 2562 เวลา 16.00 น. โรงแรมดุสิตดีทูไนโรบี เกิดเหตุ การโจมตีโรงแรมที่ไนโรบี พ.ศ. 2562 โดยคนร้ายบุกเข้าสังหารคนในโรงแรมมีผู้เสียชีวิตทั้งสิ้น 21 ราย
ผู้ถือหุ้นรายใหญ่

ข้อมูล ณ วันที่ 25 มีนาคม 2567
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | บริษัท ชนัตถ์และลูก จำกัด | 422,821,310 | 49.74% |
| 2 | บริษัท เซ็นทรัลพัฒนา จำกัด (มหาชน) | 145,238,320 | 17.09% |
| 3 | ธนาคารกรุงเทพ จำกัด (มหาชน) | 34,500,000 | 4.06% |
| 4 | นาย วิชิต ชินวงศ์วรกุล | 33,136,000 | 3.90% |
| 5 | นาง จารุณี ชินวงศ์วรกุล | 19,287,200 | 2.27% |
อายากะ ตำนานเกาะพิศวง

| --- | --- |
อายากะ ตำนานเกาะพิศวง
AYAKA -あやか- (Ayaka)
ชื่อภาษาอังกฤษ: Ayaka: A Story of Bonds and Wounds
สร้างโดย: GoRA คิงเร็กคอดส์
อนิเมะโทรทัศน์
กำกับโดย: โนบูโยชิ นางายามะ
เขียนบทโดย: GoRA
ดนตรีโดย: คานะ ชิบูเอะ
สตูดิโอ: สตูดิโอบล็อง
ถือสิทธิ์โดย: เมเดียลิงก์
เครือข่าย: โตเกียวเอ็มเอ็กซ์, บีเอส11
เครือข่ายภาษาไทย: อนิ-วัน ไทยแลนด์ อนิ-วัน เอเชีย
ฉาย:  2 กรกฎาคม พ.ศ. 2566  –  17 กันยายน พ.ศ. 2566
ตอน: 12
มังงะ
อานากะ: มัซเซิลแฟลชแบ็ก
เขียนโดย: GoRA
วาดภาพโดย: เรียว คูโรดะ
สำนักพิมพ์: อิจิจินชะ
นิตยสาร: คอมิกซีโรซัมรายเดือย
กลุ่มเป้าหมาย: โชโจะ
วางจำหน่ายตั้งแต่: 28 กรกฎาคม พ.ศ. 2566 – ปัจจุบัน
 สถานีย่อยการ์ตูนญี่ปุ่น
อายากะ ตำนานเกาะพิศวง (ญี่ปุ่น: AYAKA -あやか-; โรมาจิ: Ayaka) เป็นซีรีส์อนิเมะโทรทัศน์ออริจินอลญี่ปุ่น สร้างสรรค์และเขียนบทโดย GoRA ผลิตแอนิเมชันโดยสตูดิโอบล็องและอำนวยการผลิตโดยคิงเร็กคอดส์ กำกับโดยโนบูโยชิ นางายามะ แต่งดนตรีประกอบโดยคานะ ชิบูเอะ กำกับเสียงโดยเรียว ทานากะที่บิตกรูฟโพรโมชัน  ออกแบบตัวละครต้นฉบับโดยเรดจูซ และดัดแปลงแบบตัวละครสำหรับแอนิเมชันโดยมิซากิ คาเนโกะ ออกอากาศวันที่ 2 กรกฎาคม ถึง 17 กันยายน พ.ศ. 2566 ทางช่องโตเกียวเอ็มเอ็กซ์และบีเอส11 เพลงเปิดชื่อเพลงว่า "AYAKASHI" ร้องโดยวงแองเจลา ส่วนเพลงปิดชื่อเพลงว่า "Flashback ร้องโดยซาจิ เมเดียลิงก์ได้ลิขสิทธิ์เผยแพร่ซีรีส์ในภูมิภาคเอเชีย-แปซิฟิก ครันชีโรลได้ลิขสิทธิ์เผยแพร่ซีรีส์ในภูมิภาคอื่น
เรื่องย่อ

ยานางิ ยูกิโตะเป็นเด็กกำพร้าผู้มีพื้นเพมาจากเกาะอายากะ หมู่เกาะที่ประกอบด้วยเกาะ 7 เกาะซึ่งมีสิ่งมีชีวิตลึกลับที่เรียกว่า "มิทามะ" และลือกันว่ามีมังกรอาศัยอยู่ แต่หลังจากยูกิโตะจากไปโตเกียวหลังการเสียชีวิตของพ่อ วันหนึ่งยูกิโตะได้พบกับศิษย์ของพ่อซึ่งเป็นคนแปลกประหลาดและเป็นเพื่อนสมัยเด็กชื่อว่าซากาวะ จินกิ หลังจากนั้นจินกิจึงพายูกิโตะกลับไปที่เกาะอายากะบ้านเกิด ที่นั่นยูกิโตะได้พบกับลูกศิษย์อีก 2 คนของพ่อ
ดูเพิ่ม

K  — อีกหนึ่งซีรีส์อนิเมะโทรทัศน์ที่สร้างสรรค์โดย GoRA
แหล่งข้อมูลอื่น

เว็บไซต์ทางการของอนิเมะ (ญี่ปุ่น)
อนิเมะ อายากะ ตำนานเกาะพิศวง ที่อนิ-วัน ไทยแลนด์
อนิเมะ อายากะ ตำนานเกาะพิศวง ที่อนิ-วัน เอเชีย
อายากะ ตำนานเกาะพิศวง (อนิเมะ) ที่เครือข่ายข่าวอนิเมะ
| ด ค กสตูดิโอบล็อง |
| --- | --- |
ซีรีส์โทรทัศน์:  บาสใสวัยซน! (พ.ศ. 2554)  โบกุ โนะ คาโนโจะ กะ มาจิเมะ ซูงิรุ โชโจะ บิตช์ โนะ เค็ง (พ.ศ. 2560)  อุระมิจิโอนี่ซัง (พ.ศ. 2564)  ไซเกียว องเมียวจิ โนะ อิเซไก เท็นเซกิ (พ.ศ. 2566)  อายากะ ตำนานเกาะพิศวง (พ.ศ. 2566)  แวมไพร์ในหอพักชาย (พ.ศ. 2567)  โคโจ เด็งกะ โนะ คาเทอิเกียวชิ (พ.ศ. 2568) 
โอวีเอ:  Goulart Knights: Evoked the Beginning Black (พ.ศ. 2553)  Goulart Knights: Evoked the Beginning White (พ.ศ. 2554)  โบกุ โนะ คาโนโจะ กะ มาจิเมะ ซูงิรุ โชโจะ บิตช์ โนะ เค็ง โอวีเอ (พ.ศ. 2561) 
 หมวดหมู่
เปรมอนันต์ ศรีพานิช

| เปรมอนันต์ ศรีพานิช |
| --- | --- |

สารนิเทศภูมิหลัง
เกิด: 18 กุมภาพันธ์ พ.ศ. 2541 (26 ปี) จังหวัดขอนแก่น ประเทศไทย
ส่วนสูง: 180 เซนติเมตร
คู่สมรส: มาดิน๊ะ เล่าเจริญ (สมรส 2567)
อาชีพ:  นักแสดง  นักร้อง 
ปีที่แสดง: พ.ศ. 2558–ปัจจุบัน
ผลงานเด่น: ครูอาร์ม – Love Sick The Series Season 2 (2558)   ก้องภพ – เหยื่อพยาบาท (2560)  พีท นักรบ / เผือก – เจาะเวลาหาผู้ใหญ่ (2563)   ธรรศ – สามีชั่วคืน (2565)   จอมภพ – เจ้าสาวจำเลย (2565)   มาวิน (วิน) / แคน – มาเฟียลำซิ่ง (2566)
สังกัด: ช่อง 7 HD (2563–ปัจจุบัน)
เปรมอนันต์ ศรีพานิช (เกิด 18 กุมภาพันธ์ พ.ศ. 2541) ชื่อเล่น ฟีฟ่า เป็นนักแสดงและนักร้องชาวไทย นับถือศาสนาอิสลาม เป็นที่รู้จักจากบทบาท "ครูอาร์ม" จากซีรีส์เรื่อง เลิฟซิคเดอะซีรีส์ รักวุ่น วัยรุ่นแสบ
ประวัติ

เปรมอนันต์ ศรีพานิช เกิดเมื่อวันที่ 18 กุมภาพันธ์ พ.ศ. 2541 ที่จังหวัดขอนแก่น โดยเปรมอนันต์ได้ศึกษาที่โรงเรียนขอนแก่นวิเทศศึกษา และ ได้ย้ายมาเรียนที่กรุงเทพจนจบระดับมัธยมศึกษาจากโรงเรียนศรีวิกรม์ ปัจจุบันจบการศึกษาระดับปริญญาตรีที่ มหาวิทยาลัยกรุงเทพ คณะบริหารธุรกิจ สาขาการตลาด
ชีวิตส่วนตัว เปรมอนันต์ สมรสกับ มาร์ดี้ มาดิน๊ะ เล่าเจริญ แฟนสาวนอกวงการ เมื่อวันที่ 17 กุมภาพันธ์ พ.ศ. 2567
เข้าสู่วงการ

เปรมอนันต์ได้เริ่มเข้ามาแคสงานตั้งแต่เรียนชั้นมัธยมศึกษาปีที่ 1 เคยมีโอกาสประกวดเวที Smart Boy แต่ก็ยังไม่เป็นที่รู้จักมากนัก จนได้มีโอกาสแคสติ้ง Love Sick The Series Season 2 จนได้ติด 1 ใน 19 คน และเป็นผู้ชนะ ของโปรเจกต์ Love Sick Freshy Camp เป็นที่รู้จักในบทอาจารย์ณรงค์หรือครูอาร์ม ใน Love Sick The Series Season 2 และเคยเป็นสมาชิกบอยแบนด์วง BUFF4 เป็นศิลปินที่เกิดจากการรวมตัวกันของ 4 นักแสดงจากLove Sick The Series Season 2 และยังได้รับรางวัลป๊อปปูล่าโหวต จาก Cleo Bachelor 2015
ผลงาน > ละครโทรทัศน์

| ปี พ> ศ. | เรื่อง | รับบทเป็น | คู่ดับ | ออกอากาศ |
| --- | --- | --- | --- | --- |
| 2560 | เหยื่อพยาบาท | ก้องภพ ธำรงเกียรติไพศาล | นริลญา กุลมงคลเพชร | ช่อง 3 เอสดี |
| 2562 | ปริศนาล่าข้ามเวลา | ปราการ (วัยหนุ่ม) | - | ทรูโฟร์ยู |
| 2563 | เจาะเวลาหาผู้ใหญ่ | พีท นักรบ / เผือก | ชนกนัน เสนปิ่น | ช่อง 7 เอชดี |
| 2565 | สามีชั่วคืน | ธรรศ | กชกร ส่งแสงเติม | ช่อง 7 เอชดี |
| 2565 | เจ้าสาวจำเลย | จอมภพ | คริษฐา สังสะโอภาส | ช่อง 7 เอชดี |
| 2565 | สาวน้อยร้อยไมค์ | เก่ง | จาด้า อินโตร์เร | ช่อง 7 เอชดี |
| 2566 | มาเฟียลำซิ่ง | มาวิน อาญาสิทธิ์ (วิน) / แคน | คริษฐา สังสะโอภาส | ช่อง 7 เอชดี |
| 2568 | เมืองแก้ว | นุกูล | ชนิภรณ์ ทรัพย์มี | ช่อง 7 เอชดี |
ผลงาน > ซีรีส์

| ปี | เรื่อง | ตอน | บทบาท | ออกอากาศ |
| --- | --- | --- | --- | --- |
| 2558 | Love Sick The Series Season 2 |  | ครูอาร์ม /อาจารย์ณรงค์ |  |
| 2558 | The School โรงเรียนป่วน ก๊วนนักเรียนแสบ  |  | ฟีฟ่า |  |
| 2558 | พาร์ทออฟเลิฟ |  | ปืนใหญ่ |  |
| 2559 | Part Time The Series วัยกล้าฝัน |  | จิ๊น |  |
| 2559 | หลอน เดอะซีรีส์ | ตอน เผาผี | เปรม |  |
| 2561 | Be My Boy The Series รักแล้วไง..หยุดไม่ได้แล้วล่ะ |  | คิณ |  |
| 2562 | เรื่องสยอง 12 ราศี |  | โดม |  |
ผลงาน > ภาพยนตร์

The Real Ghosts ช่องส่องผี
ผลงาน > มิวสิควีดีโอ

ประตู - วันธงชัย อินทรวัตร
แฟนเก่ากลับใจ - เวียง นฤมล
ผลงาน > เพลง

BUFF4
Yes!เท่ห์
ผลงาน > อื่น ๆ

ประกวด Smart Boy
ดีเจแอปพลิเคชัน Talk Talk สังกัด 95 Aloha Variety
รางวัล

| ปี พ> ศ. | รางวัล | งาน |
| --- | --- | --- |
| 2558 | Popular Vote | ZEN STYLISH AWARDS 2015 |
| 2558 | Popular Vote | Cleo Bachelor 2015 |
| 2559 | อภิชาตบุตรรวมใจภักดิ์ รวมศิลปินดารา รักพ่อในใจไทยตลอดกาล | สภาศิลปวัฒนธรรมจิตตานุภาพ |
| 2559 | บุคคลสำคัญแห่งปี | World Top Award |
แหล่งข้อมูลอื่น

เปรมอนันต์ ศรีพานิช ที่อินสตาแกรม
เปรมอนันต์ ศรีพานิช ที่เอกซ์ (ทวิตเตอร์)
วิทย์ รายนานนท์

| วิทย์ รายนานนท์ม> ป.ช., ม.ว.ม., ท.จ. |
| --- | --- |

เลขาธิการนายกรัฐมนตรี
ดำรงตำแหน่ง 17 มิถุนายน – 13 กันยายน พ.ศ. 2535
นายกรัฐมนตรี: อานันท์ ปันยารชุน
ก่อนหน้า: โฆสิต ปั้นเปี่ยมรัษฎ์
ถัดไป: ธวัช วิชัยดิษฐ
 
ข้อมูลส่วนบุคคล
เกิด: 2 มีนาคม พ.ศ. 2485 (82 ปี)
คู่สมรส: คุณหญิงนันทนา รายนานนท์

วิทย์ รายนานนท์ (เกิด 2 มีนาคม พ.ศ. 2485) อดีตเลขาธิการนายกรัฐมนตรี ในรัฐบาลอานันท์ ปันยารชุน และอดีตเอกอัคราชทูตชาวไทย
ประวัติ

นายวิทย์ รายนานนท์ เกิดเมื่อวันที่ 2 มีนาคม พ.ศ. 2485 (82 ปี) เป็นบุตร พลเรือเอกถวิล รายนานนท์กับหม่อมหลวงเพ็ญศรี รายนานนท์ สมรสกับคุณหญิงนันทนา รายนานนท์ มีบุตรสาว 2 คนคือ สุวินชา รายนานนท์ และนาขวัญ รายนานนท์
การศึกษา

จบมัธยมปลายโรงเรียนกรุงเทพคริสเตียนวิทยาลัย
ปริญญาตรี รัฐศาสตร์บัณฑิต (การทูต) มหาวิทยาลัยธรรมศาสตร์
ระดับปริญญาโท Master of Urban Studies  Howard University ประเทศสหรัฐอเมริกา
ประกาศนียบัตร Certificate, in Diplomatic Practice and Procedure ประเทศออสเตรเลีย
หลักสูตรวิทยาลัยป้องกันราชอาณาจักร รุ่นที่ 35
การทำงาน

นายวิทย์ รายนานนท์ เริ่มรับราชการในตำแหน่ง นายเวร กองกลาง สำนักงานปลัดกระทรวงการต่างประเทศ ในปี พ.ศ. 2510 จากนั้นในปี พ.ศ. 2514 จึงได้ย้ายไปดำรงตำแหน่งเลขานุการตรี สถานเอกอัครราชทูต ณ กรุงวอชิงตัน และได้เจริญก้าวหน้าในหน้าที่การงานเรื่อยมา จนได้รับตำแหน่งกงสุลใหญ่ ณ นครลอสแอนเจลิส ในปี พ.ศ. 2531 จากนั้นจึงได้ลาออกจากราชการไปดำรงตำแหน่งข้าราชการการเมือง
ในปี พ.ศ. 2534 นายวิทย์ รายนานนท์ ได้รับตำแหน่งรองเลขาธิการนายกรัฐมนตรีฝ่ายการเมือง และเป็นเลขาธิการนายกรัฐมนตรี เมื่อวันที่ 17 มิถุนายน พ.ศ. 2535 ในรัฐบาลของนายอานันท์ ปันยารชุน
ต่อมาในวันที่ 14 กันยายน พ.ศ. 2535 จึงได้กลับเข้ามารับราชการในตำแหน่งอธิบดีกรมพิธีการทูต กระทรวงการต่างประเทศ และดำรงตำแหน่งเอกอัครราชทูต ณ กรุงแบร์น ในปี พ.ศ. 2536 และเอกอัครราชทูต ณ กรุงลอนดอน พ.ศ. 2537 และได้รับรางวัลครุฑทองคำ ในปี พ.ศ. 2539 ต่อมาปี พ.ศ. 2547 เป็นที่ปรึกษารัฐมนตรีว่าการกระทรวงการต่างประเทศ ปี พ.ศ. 2549 ได้รับการแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2550 เป็นสมาชิกสภาร่างรัฐธรรมนูญ เป็นหนึ่งในกรรมการ ป.ป.ท. ที่มีความสัมพันธ์กับพรรคประชาธิปัตย์
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2535 –  เหรียญจักรพรรดิมาลา (ร.จ.พ.)
เนื้อมัตสึซากะ

| --- | --- |
เนื้อสันนอกเซอร์ลอยน์ที่วางจำหน่ายในโตเกียว
ประเภท: เนื้อวัว
แหล่งกำเนิด: มัตสึซากะ จังหวัดมิเอะ  ญี่ปุ่น
 ตำราอาหาร: เนื้อมัตสึซากะ   สื่อ: เนื้อมัตสึซากะ
เนื้อมัตสึซากะ (ญี่ปุ่น: 松阪牛; โรมาจิ: Matsusaka-gyū) เป็นเนื้อวัวจากวัวที่เลี้ยงบริเวณเมืองมัตสึซากะ จังหวัดมิเอะ เนื้อมัตสึซากะเป็นเนื้อที่ได้รับการยอมรับให้เป็นหนึ่งในเนื้อวัวคุณภาพสูงสามชนิดของญี่ปุ่นร่วมกับเนื้อโคเบะจากจังหวัดเฮียวโงะและเนื้อโอมิจากจังหวัดชิงะ